ЗАЦВЕРДЖАНА

рашэннем педагагічнага савета

 Пратакол № 3 ад 19.02.2016

***Педагагічны праект “Гульнёвая дзейнасць як спосаб фарміравання ў дзяцей дашкольнага ўзросту каштоўнаснага стаўлення да беларускай нацыянальнай спадчыны”***

**І. Абаснаванне выбару тэмы**

Адной з асноўных задач адукацыі ў Рэспубліцы Беларусь з’яўляецца фарміраванне нацыянальнай самасвядомасці, патрыятызму, пачынаючы ўжо з дашкольнага ўзросту.

У апошнія гады ў сувязі са зменай адукацыйнай парадыгмы з “ведаснай” на гуманістычную, у якой сцвярджаецца погляд на чалавека як галоўную культурную каштоўнасць, дзеля якой ажыццяўляецца развіццё грамадства, змест адукацыі будуецца на культуралагічным і звязаным з ім асобасна арыентаваным падыходах.

Культуралагічны падыход азначае аналіз любой сферы сацыяльнага і псіхалагічнага жыцця праз прызму культуралагічных паняццяў: культура, культурныя ўзоры, нормы і каштоўнасці, уклад і вобраз жыцця, культурная дзейнасць і інтарэсы, творчасть і г.д. У асобасна арыентаванай парадыгме адукацыі культура выступае асяроддзем развіцця і выхавання дзіцяці.

 Менавіта дашкольны ўзрост з’яўляецца найбольш спрыяльным перыядам для авалодвання дзецьмі элементамі беларускай нацыянальнай культуры. Гарманічнае развіццё дзіцяці немагчыма без фарміравання ў яго самасвядомасці, самапавагі, нацыянальнай годнасці. Авалодванне беларускай нацыянальнай культурай з’яўляецца адным з асноўных элементаў фарміравання асобы дзіцяці.

 Даследаванне кангітыўных уяўленняў дашкольнікаў, анкетаванне выхавацеляў і бацькоў паказала, што як у дзяцей, так і ў бацькоў амаль не сфарміраваны камунікатыўныя беларускамоўныя ўменні. Сучасная сям’я, нажаль, не з’яўляецца ні носьбітам, ні захавальнікам беларускай мовы і культуры. Большая частка бацькоў не размаўляе на беларускай мове, не звяртаецца да беларускай народнай культуры. Быт і сучаснай сям’і таксама далёкі ад нацыянальных традыцый беларусаў. Пры ўсёй разнастайнасці гульнявой дзейнасці дзяцей, у ёй амаль адсутнічаюць народныя гульні і традыцыі. У сучаснай святочнай культуры беларусаў творчы і выхаваўчы патэнцыял гульні амаль не рэалізуецца. Зараз народныя гульні носяць не столькі выхаваўчы характар, колькі забаўляльны.

Тым не менш, народная гульня з’яўляецца адным з эфектыўных і даступных для дзяцей дашкольнага ўзросту сродкам набыцця сацыяльнага вопыту. Менавіта гульня накіравана на засваенне звычак, традыцый, абрадаў свайго народа, а таксама ававлоданне неабходнымі для жыцця ўменнямі і навыкамі. Толькі ў нацыянальных сямейна-абрадавых і каляндарных гульнях дзіця можа пазнаёміцца з прывычнымі звычаямі сваёй мясцовасці, сямейнага жыцця, таго асяроддзя, якое яго акружае.

Беларускія народныя гульні – адзін з самых старых і арыгінальных сродкаў выхавання. Мэтанакіраванасць і функцыянальнасць традыцыйнай беларускай гульні застаецца стабільнай платформай выхавання патрыятызму, духоўнасці і фізічных якасцей асобы, фарміравання характэрных адрозненняў беларускага народа.

Першапачатковае значэнне народнай гульні ў кантэксце свята – выхаванне ў чалавека пачуцця нацыянальнай прыналежнасці, патрыятызму, эстэтычнага густу. Таму на сучасным этапе арганізацыі і правядзення гульнявой дзейнасці неабходна акцэнтаваць увагу на практычнай значнасці гульні, максімальным выкарыстанні яе творчага і выхаваўчага патэнцыялу ў сістэме сацыякультурнай дзейнасці. У дадзеным кантэксце асаблівае значэнне маюць народныя гульні сямейна-працоўнай абрадавасці беларусаў, якія адлюстроўваюць комплекс імітацыйных працоўных дзеянняў, прадметы побыту, абрадавай культуры беларусаў.

 Зыходзячы з вышэй пералічаных праблем і на падставе задач нацыянальнай палітыкі Рэспублікі Беларусь, ва ўстанове адукацыі быў распрацаваны праект “Гульнявая дзейнасць як спосаб фарміравання ў дзяцей дашкольнага ўзросту каштоўнаснага стаўлення да беларускай нацыянальнай спадчыны”.

**ІІ. Мэта педагагічнага праекта:** павышэнне ўзроўню нацыянальнай самасвядомасці і маральна-патрыятычнага патэнцыялу дзяцей дашкольнага ўзросту праз выкарыстанне творчага і выхаваўчага патэнцыялу беларускай народнай гульні

**ІІІ. Задачы:**

1. Развіваць у дзяцей устойлівую цікавасць да беларускай нацыянальнай культуры праз знаёмства з беларускімі каляндарнымі і сямейна-абрадавымі гульнямі.
2. Дапамагчы выхаванцам праз народныя гульні засвоіць асноўныя рысы беларускага народнага быту і мясцовых нацыянальных традыцый.
3. Фарміраваць камунікатыўныя ўменні дашкольнікаў і бацькоў праз арганізацыю гульнявой дзейнасці дзяцей.
4. Прыцягнуць бацькоў да сумеснай дзейнасці па адраджэнні народных традыцый, культуры і мовы.

**IV. Асноўная ідэя педагагічнага праекта** заключаецца ў знаёмстве дзяцей дашкольнага ўзросту з элементамі традыцыйнага быту і нацыянальнай культуры беларусаў, мясцовымі сацыякультурнымі традыцыцямі праз цыкл беларускіх народных каляндарных і сямейна- абрадавых гульняў. Дадзеная работа ажыццяўляецца ў пяці ўзаемазвязаных накірунках: “Не проста гуляем – жыццё вывучаем” (непасрэднае знаёмства з народнымі гульнямі), “Бабулін куфэрак” (знаёмства з прадметамі быту, народнымі рамёствамі, элементамі бытавой культуры, народнай цацкай, якія апісваюцца ці сустракаюцца ў гульнях), “Мясцовы каларыт” (сустрэчы з народнымі майстрамі і ўмельцамі нашай мясцовасці, супрацоўнікамі музеяў і прадпрыемстваў), “Беларуская хатка” (арганізацыя прадметнага асяроддзя для самастойнай гульнявой дзейнасці, адпрацоўкі культурных і працоўных навыкаў, набытых у працэсе знаёмства з народнымі гульнямі), “Матуліна школа” (арганізацыя сумеснай дзейнасці бацькоў і дзяцей па аднаўленні і захаванні беларускіх народных традыцый).

**V. Тэрмін рэалізацыі праекта:** 4 гады (2016 – 2019 гг.)

**VІ. Прагназуемыя вынікі праекта:**

1. Сфарміраванасць у дзяцей дашкольнага ўзросту і іх бацькоў беларускамоўных камунікатыўных навыкаў.
2. Жывая цікавасць, інтарэс дашкольнікаў да нацыянальнага быту беларусаў, нацыянальных гульняў, традыцый і абрадаў.
3. Устойлівае жаданне прымяняць беларускія народныя гульні ў паўсядзённай гульнявой практыцы.
4. Эфектыўнасць працэсу ўзаемадзеяння з законнымі прадстаўнікамі дашкольнікаў па пытаннях фарміравання нацыянальнай самасвядомасці.

**VІІ. Крытэрыі і паказчыкі эфектыўнасці**

|  |  |  |  |
| --- | --- | --- | --- |
| Задачы | Крытэрыі | Паказчыкі | Дыягнастычны інструментарый, методыкі |
| Развіваць у дзяцей устойлівую цікавасць да беларускай нацыянальнай культуры праз знаёмства з беларускімі каляндарнымі і сямейна-абрадавымі гульнямі | Станоўчае асобаснае стаўленне да роднай мовы і нацыянальнай культуры | Імкненне прымяняць этнічную спадчыну беларусаў у штодзённым жыцці, ствараць прадметы нацыянальнай культуры і быту | Назіранне, гутарка, аналіз прадуктаў дзейнасці |
| Дапамагчы выхаванцам праз народныя гульні засвоіць асноўныя рысы беларускага народнага быту і мясцовых нацыянальных традыцый | Гонар за культуру і быт свайго народа, імкненне знаёміцца з нацыянальнай спадчынай | Дашкольнікі маюць дакладнае ўяўленне аб беларускіх нацыянальных традыцыях і абрадах, у іх прысутнічае ўстойлівае жаданне прымяняць народныя гульні ў паўсядзённа гульнявой практыцы  | Назіранне, гутарка, аналіз прадуктаў дзейнасці |
| Фарміраваць камунікатыўныя ўменні дашкольнікаў і бацькоў праз арганізацыю гульнявой дзейнасці дзяцей. | Дастатковы ўзровень валодання беларускай мовай на камунікатыўным узроўні | Штодзённае карыстанне беларускай мовай як асноўным сродкам камунікатыўных зносін  | Назіранне, гутарка, дыягнастычныя працэдуры |
| Прыцягнуць бацькоў да сумеснай дзейнасці па адраджэнні народных традыцый, культуры і мовы | Сям’я выступае як носьбіт і захавальнік беларускай мовы і культуры | Моўныя зносіны бацькоў і дзяцей на роднай мове, сямейныя этнакультурныя традыцыі  | Гутарка, маніторынг, анкетаванне |

**VІІІ. Этапы рэалізацыі праекта**

**Падрыхтоўчы этап рэалізацыі педагагічнага праекта**

(2016/2017 навучальны год)

Мэта: стварэнне ўмоў для эфектыўнай і якаснай дзейнасці па рэалізацыі педагагічнага праекта

|  |  |  |  |  |
| --- | --- | --- | --- | --- |
| № п/п | Змест дзейнасці | Тэрміны выканання | Адказныя  | Форма рэалізацыі |
| 1. | Азнаямленне законных прадстаўнікоў дашкольнікаў з сутнасцю работы па рэалізацыі праекта | жнівень  | кіраўніцтва  | бацькоўскі сход |
| 2. | Стварэнне нарматыўнай базы, неабходнай для рэалізацыі праекта | жнівень  | намеснік дырэктара | банк дадзеных |
| 3. | Аналіз нарматыўных прававых дакументаў | жнівень  | намеснік дырэктара | нарада пры намесніку дырэктара |
| 4. | Маніторынг педагогаў, удзельнікаў педагагічнага праекта | жнівень  | намеснік дырэктара | аналіз |
| 5. | Размеркаванне абавязкаў паміж удзельнікамі праекта | верасень  | кіраўніцтва  | загад |
| 6. | Пачатак рэалізацыі пректа | верасень  | кіраўніцтва  | загад |
| 7. | Вызначэнне форм маніторынгу і кантролю  | верасень  | кіраўніцтва, кіраўнік ШМА пачатковых класаў | праграма мерапрыемстваў |
| 8. | Арганізацыя і правядзенне маніторынгавых мерапрыемстваў з дашкольнікамі і бацькамі | кастрычнік, красавік  | удзельнікі праекта | аналіз |
| 9. | Падбор і вывучэнне публікацый па тэме праекта | на працягу года | удзельнікі праекта, бібліятэкар | тэматычны спісак літаратуры |
| 10. | Вывучэнне вопыту работы ўстаноў адукацыі РБ па дадзеным накірунку | на працягу года | удзельнікі праекта | наведванне, інтэрнэт-рэсурсы |
| 11. | Аналіз прадметнага развіваючага асяроддзя рознаўзроставых груп | на працягу года | намеснік дырэктара, педагогі дашкольнай адукацыі | нарады пры намесніку дырэктара |
| 12. | Выпрацоўка рэкамендацый па планаванні спецыяльна арганізаванай і не рэгламентаваных відаў дзейнасці дашкольнікаў з улікам спецыфікі праекта  | сакавік | намеснік дырэктара, педагогі дашкольнай адукацыі | метадычныя рэкамендацыі |
| 13. | Стварэнне неабходнай матэрыяльнай базы для рэалізацыі праекта (набыццё інвентара, выраб касцюмаў, збор прадметаў нацыянальнага побыту, выраб наглядных дапаможнікаў і г.д.) | на працягу года | кіраўніцтва, педагогі дашкольнай адукацыі | праграма мерапрыемстваў |
| 14. | Стварэнне партфоліа педагогаў, удзельнікаў праекта | на працягу года | удзельнікі праекта | партфоліа педагогаў |
| 15. | Адлюстраванне работы па рэалізацыі педагагічнага праекта на сайце ўстановы адукацыі | пастаянна | намеснік дырэктара, удзельнікі праекта | сайт установы адукацыі |
| 16. | Справаздача па выніках падрыхтоўчага этапа рэалізацыі педагагічнага праекта | май | намеснікдырэктара | педагагічны савет |

**Асноўны этап рэалізацыі педагагічнага праекта**

(2017/2018 навучальны год)

Мэта: стварэнне ўмоў для паспяховай рэалізацыі задач педагагічнага праекта

|  |  |  |  |  |
| --- | --- | --- | --- | --- |
| № п/п | Змест дзейнасці | Тэрміны выканання | Адказныя | Форма рэалізацыі |
| 1. | Арганізацыйныя нарады з удзельнікамі праекта | жнівень | намеснік дырэктара | нарада пры намесніку дырэктара |
| 2. | Размеркаванне абавязкаў паміж удзельнікамі праекта | верасень | кіраўніцтва  | загад |
| 3. | Арганізацыя і правядзенне маніторынгавых мерапрыемстваў з дашкольнікамі і бацькамі | кастрычнік, красавік | удзельнікі праекта | аналіз |
| 4. | Фарміраванне адзінага банка дадзеных дыягностыкі  | пастаянна | удзельнікі праекта | банк дадзеных |
| 5. | Кантроль за вядзеннем дакументацыі і партфоліа | пастаянна | кіраўніцтва, кіраўнік ШМА пачатковых класаў | нарады пры дырэктары |
| 6. | Арганізацыя кансультатыўнай і прапагандыскай работы з бацькамі дашкольнікаў па тэме педагагічнага праекта | пастаянна згодна з планам установы адукацыі | удзельнікі праекта | групавыя кансультацыі, сайт установы адукацыі |
| 7. | Адлюстраванне работы па рэалізацыі педагагічнгага праекта на сайце ўстановы адукацыі | пастаянна | намеснік дырэктара, удзельнікі праекта | сайт установы адукацыі |
| 8. | Вывучэнне эфектыўнасці педагагічнай практыкі па рэаклізацыі праекта | пастаянна згодна з планам установы адукацыі | кіраўніцтва ўстановы адукацыі, кіраўнік ШМА пачатковых класаў | метадычны зборнік |
| 9. | Правядзенне адкрытых заняткаў і мерапрыемстваў па тэме праекта | згодна з графікам | удзельнікі праекта | метадычная капілка |
| 10. | Субяседаванні і кансультацыі з удзельнікамі праекта | на працягу года | намеснік дырэктара, кіраўнік ШМА пачатковых класаў | пасяджэнні ШМА пачатковых класаў, нарады пры намесніку дырэктара |
| 11. | Метадычныя мерапрыемствы з удзельнікамі педагагічнага праекта | на працягу года | намеснік дырэктара, кіраўнік ШМА пачатковых класаў |  |
| 12. | Арганізацыя кансультацый, семінараў са спецыялістамі ААСіТ па пытаннях рэалізацыі праекта | на працягу года | кіраўніцтва ўстановы адукацыі |  |
| 13. | Арганізацыя ўзаемадзеяння з мясцовымі краязнаўчымі і этнагарафічнымі музеямі | на працягу года | кіраўніцтва ўстановы адукацыі, удзельнікі праекта | цыкл мерапрыемстваў |
| 14. | Арганізацыя дзейнасці “Матулінай школы” для дашкольнікаў і іх бацькоў | на працягу года | кіраўніцтва ўстановы адукацыі, удзельнікі праекта | адкрытыя пасяджэнні |
| 15. | Арганізацыя сустрэч з мясцовымі народнымі майстрамі і ўмельцамі | на працягу года | кіраўніцтва ўстановы адукацыі, удзельнікі праекта | майстар-класы |
| 16. | Стварэнне і папаўненне прадметнага развіваючага асяроддзя рознаўзроставых груп з улікам спецыфікі педагагічнага праекта | пастаянна | намеснік дырэктара, педагогі дашкольнай адукацыі | тэматычныя вугалкі |
| 17. | Папаўненне тэматычных куткоў, стварэнне этнаграфічнага кутка “Беларуская хатка” | на працягу года | кіраўніцтва ўстановы адукацыі, педагогі дашкольнай адукацыі | праграма мерапрыемстваў |
| 18. | Справаздача па выніках 2 этапа рэалізацыі педагагічнага праекта | май 2018г. | намеснікдырэктара | педагагічны савет |

**Абагульняюча-аналітычны (заключны) этап рэалізацыі педагагічнага праекта**

(2018/2019 навучальны год)

Мэта: аналіз і ацэнка вынікаў дзейнасці па рэалізацыі педагагічнага праекта

|  |  |  |  |  |
| --- | --- | --- | --- | --- |
| № п/п | Змест дзейнасці | Тэрміны выканання | Адказныя  | Форма рэалізацыі |
| 1. | Вывучэнне і абагульненне вынікаў маніторынгу эфектыўнасці работы па рэалізацыі праекта | верасень-снежань | намеснік дырэктара | справаздача |
| 2. | Афармленне накопленых метадычных матэрыялаў па тэме праекта, падрыхтоўка іх да публікацыі | на працягу года | намеснік дырэктара, удзельнікі праекта | публікацыі, метадычная выстава |
| 3. | Распрацоўка метадычных рэкамендацый па выніках праекта | красавік | экспертная група, удзельнікі праекта | метадычныя рэкамендацыі |
| 4. | Распаўсюджванне вопыту работы ўстановы адукацыі па рэалізацыі педагагічнага праекта | на працягу года | намеснік дырэктара, удзельнікі праекта | выступленні на РМА, публікацыі СМІ |
| 5. | Справаздача па выніках рэалізацыі педагагічнага праекта | май 2019 | намеснік дырэктара | справаздача |

**IX. Нарматыўнае прававое забеспячэнне**

1. Кодэкс Рэспублікі Беларусь аб адукацыі
2. Інструкцыя аб парадку ажыццяўлення эксперыментальнай і інавацыйнай дзейнасці ў сферы адукацыі (Пастанова Міністэрства адукацыі Рэспублікі Беларусь ад 01.09.2011 № 251).

 **X. Навукова-метадычнае забеспячэнне**

1. Вучэбная праграма дашкольнай адукацыі / Міністэрства адукацыі Рэспублікі Беларусь. – Мінск: НІА; Аверсэв, 2013

2. Вількін, Я.Р.Беларускія народныя гульні/ Я.Р. Вількін.- Мінск, 1996

3. Ермакова, З.І. Беларускія гульні/ З.І. Ермакова. – Мінск, 2000

4. Касцюкавец, Л.П. Беларускія народныя абрады / Л.П. Касцюкавец. – Мінск: Беларусь, 1994

5. Коваль, У.І., Новак, В.С. Беларускія народныя святы і звычаі / У.І. Коваль, В.С. Новак. – Гомель, 1993

6. Кухаронак, Т.І. Гульні і забавы беларускай моладзі ў сістэме традыцыйнай каляндарнай абрадавасці / Т.І. Кухаронак. – Мінск, 2000

7. Ліцьвінка, В. Святы і абрады беларусаў

8. Лозка, А.Ю. Беларускі народны каляндар / А.Ю. Лозка. – Мінск, 1993

9. Лозка, А.Ю. Гульні, забавы, ігрышчы / А.Ю. Лозка. – 2-е выд. – Мінск, 1998

10. Семенякоў, В.С. Беларускія народныя танцы, хараводы, гульні / В.С. Семенякоў. – Мінск, 1989

11. Сысоеў, І.М. З крыніц спрадвечных / І.М. Сысоеў. – Мінск: Вышэйшая школа, 1997

**XІ. Кадравае забеспячэнне праекта**

|  |  |  |  |  |  |
| --- | --- | --- | --- | --- | --- |
| № | Прозвішча, імя, імя па бацьку педагога | Пасада | Адукацыя  | Кваліфікац. катэгорыя  | Стаж работы  |
| 1. | Лосік Лілія Іванаўна | намеснік дырэктара | вышэйшая | вышэйшая | 22 |
| 2. |  Платун Аксана Уладзіміраўна | настаўнік пачатковых класаў, кіраўнік ШМА | вышэйшая | І | 25 |
| 3. | Фідчук Алена Альбертаўна | выхавацель дашкольнай адукацыі | сярэдняя спецыяльная | І | 25 |
| 4. | Пабока Алена Вікенцьеўна | выхавацель дашкольнай адукацыі | сярэдняя спецыяльная | І | 25 |
| 5. | Мазоль Марына Юр’еўна | выхавацель дашкольнай адукацыі | сярэдняя спецыяльная | І | 18 |

**XІ. Матэрыяльна-тэхнічнае забеспячэнне праекта**

 Спонсарская дапамога, фінансавыя сродкі са спецыяльнага разліку ўстановы адукацыі, музычная апаратура, электронныя сродкі (мультымедыйная ўстаноўка, камп’ютары, электронныя носьбіты)